दिल्ली के स्टेशनों में प्लेटफॉर्म टिकट की बिक्री पर रोक  
यह फ़ैसला त्योहारों के मौसम की वजह से प्लेटफार्म पर आने वाली भारी भीड़ और सुरक्षा के मद्देनज़र लिया गया है। मुसाफिरों के साथ-साथ छोड़ने वाले वालों की भारी भीड़ से भगदड़ का ख़तरा तो रहता ही है।
रेलवे ने नई दिल्ली के पांचों स्टेशनों पर प्लेटफार्म टिकटों की बिक्री रविवार से बंद कर दी है। यह फ़ैसला त्योहारों के मौसम की वजह से प्लेटफार्म पर आने वाली भारी भीड़ और सुरक्षा के मद्देनज़र लिया गया है। मुसाफिरों के साथ-साथ छोड़ने वाले वालों की भारी भीड़ से भगदड़ का ख़तरा तो रहता ही है। आतंकवादी भी मौक़े का फायदा उठा कर निशाना बना सकते हैं। दिल्ली हाईकोर्ट के बाहर हुए हालिया धमाके ने इस आशंका को और बढ़ा दिया है। प्लेटफार्म टिकटों बिक्री अगले आदेश तक बंद रहेगी। मरीज़ और बुजुर्ग मुसाफिरों को ट्रेन तक पहुंचाने के लिए रेलवे ने बैट्री चालित ट्राली चलाने का दावा किया है।